Frīdrihs Vesmanis

Frīdrihs Vesmanis ( — ) bija latviešu jurists un politiķis (LSDSP), pirmais Saeimas priekšsēdētājs.

Dzīvesgājums 
Dzimis  Rundāles pagasta “Kraukļos”, zemnieku Kārļa Vesmaņa un Elizabetes Vesmanes (dzimušas Straumanes) ģimenē. Pēc Jelgavas ģimnāzijas pabeigšanas Vesmanis studēja Tartu Universitātē. 

Pēc jaunstrāvnieku arestiem 1897. gadā viņš emigrēja uz Angliju, kur kopš 1899. gada izdeva laikrakstus "Sociāldemokrāts" un "Latviešu Strādnieks". 

1903. gadā nelegāli atgriezās Latvijā, tomēr tika apcietināts un izsūtīts nometinājumā Šauļos. 

1909. gadā pabeidza Pēterburgas universitāti, bija advokāts Jelgavā. Pirmā pasaules kara laikā devās bēgļu gaitās uz Krieviju, kur strādāja par advokātu Pēterburgā, darbojās Latviešu bēgļu apgādāšanas centrālkomitejā un žurnālistikā. 

1918. gada aprīlī viņš atgriezās Latvijā.

No 1919. gada jūlija līdz augustam Vesmanis bija Tautas padomes loceklis. 

No 1920. gada februāra līdz maijam viņš bija Jelgavas mērs, bet vēlāk darbojās Satversmes sapulcē. 

1922. gadā, dibinot Centrālo vēlēšanu komisiju, Vesmanis bijis viens no astoņiem tās sākotnējiem locekļiem. No LSDSP viņš ievēlēts 1. Saeimā un bijis pirmais Saeimas priekšsēdētājs. No 1925. gada februāra līdz 1932. gada martam Vesmanis bija Latvijas sūtnis Apvienotajā Karalistē. 

1927. gadā pēc Jāņa Čakstes nāves bijis viens no kandidātiem uz Valsts prezidenta amatu. 1937. gadā pensionējies. 

 apcietināts par to, ka "bijis sociāldemokrātu galēji labējā novirziena līderis". Aizsūtīts uz Soļikamskas soda nometnēm, miris  Usoļjes soda nometnes Surmogas punktā.

Apbalvojumi 
1926. gadā apbalvots ar Triju Zvaigžņu ordeņa II šķiru.

Atsauces 

1875. gadā dzimušie
1941. gadā mirušie
1. Saeimas deputāti
Latvijas vēstnieki Apvienotajā Karalistē
Latvijas sociāldemokrāti
Saeimas priekšsēdētāji
Satversmes sapulces deputāti
Tautas padomes locekļi
Triju Zvaigžņu ordeņa lielvirsnieki
Padomju represiju upuri
Latvijas senatori
Latvijas tiesneši
Tartu Universitātes absolventi
Bauskas novadā dzimušie
Jelgavas pašvaldības vadītāji